hotchpotch/miracl-hf-unified huggingface dataset:
Instagram
Instagram ni mtandao wa kijamii unaoruhusu mtumiaji kupata huduma ya kushirikisha picha za kawaida na za video mtandaoni.
Programu hii hutumika katika simu aidha za iPhone au mfumo uendeshaji wa Android. Programu inakupa fursa ya kuchukua picha na video, na kuzipitisha katika vichujio vyake ili itakate na kisha kuishirikisha na wale wanaokufuata. Vilevile inakupa fursa ya kushirikisha na mitandao mingine ya kijamii kama vile Facebook, Twitter, Tumblr na Flickr.
Mtandao huo uliundwa na Kevin Systrom na Mike Krieger na kutolewa rasmi tarehe 6 Oktoba 2010. Hivi sasa unamilikiwa na kampuni ya Facebook baada ya kununuliwa kwa dola za Kimarekani bilioni 1 Aprili 2012.
Baada ya kuanzishwa mwaka 2010, Instagram ilipata umaarufu mkubwa na kupata watumiaji milioni moja ndani ya miezi miwili, milioni 10 ndani ya mwaka mmoja na milioni 800 hadi Septemba 2017. Hadi Oktoba 2015 kulikuwa na picha bilioni 40 toka kwa watumiaji.
Kevin Systrom aliweka picha ya kwanza kwenye mtandao huo tarehe 16 Julai 2010. The photo shows a dog in Mexico and Systrom's girlfriend's foot; the photo has been enhanced using Instagram's X-PRO2 filter.
Tarehe 6 Oktoba 2010 app rasmi ya kwanza ya Instagram ilitolewa.
Kama ilivyo kwa mitandao mingine ya kijamii, Instagram inapata mamilioni ya fedha toka kwenye matangazo. Mnamo Oktoba 2013, Instagram ilianza jitihada za kupata fedha kupitia matangazo ya video na picha nchini Marekani. Mnamo Juni 2014, Instagram ilitangaza ujio wa matangazo nchini Uingereza, Canada na Australia.
Mnamo Mei 2016, Instagram ilitangaza uzinduzi wa zana mpya za akaunti za biashara, ikiwa ni pamoja na maelezo mafupi ya biashara, na uwezo wa kugeuza picha, video au maandishi kuwa matangazo moja kwa moja kutoka kwenye programu ya Instagram yenyewe.
Mnamo Februari 2016, Instagram ilitangaza kwamba ilikuwa na matangazo 200,000. Hii iliongezeka hadi kwa watangazaji wa kazi 500,000 mwezi Septemba 2016, na milioni moja mwezi Machi 2017.. Programu mbalimbali zimejitokeza kuwezesha watangazaji kujitanza kwenye Instagram kutokana na umaarufu wake.
Unapotumia programu ya Instagram, yafaa kwanza uangalie ni heshitegi gani ambazo zinapendwa sana na watu na ambazo zina wafuasi wengi. Ni vizuri pia uwe na picha maalumu ambayo inaonyesha wewe ni nani na taarifa ndogo kukuhusu ili wafuasi wako waweze kujua msimamo wako na masuala unayozingatia.
Ili kupata wafuasi wengi, inabidi uwe ukijipiga picha nyingi mara kwa mara na kuziweka katika mtandao. Picha zenyewe zafaa ziwe zimepigwa vizuri na kamera au simu ili ziwe wazi na kuonekana kwa urahisi. Waweza pia kujua jinsi unavyoendelea katika kupata wafuasi na picha zako kupendeka kwa kutumia audit ili ujue kama waendelea vizuri na masuala yako yanafuatiliwa na watu.
Instagram pia inakupa nafasi ya kutoa hadithi yako kwa Instagram stories.
Twitter
Twitter ni mtandao wa kijamii unaotoa huduma ya kutuma vijiujumbe vidogo vinavyoitwa "Tweets" na kushea na watu wanaokufuata. Vilevle huduma hii hutazamiwa kama blogundogo. Watumiaji wanatumia simu za mkononi au kompyuta kutuma na kusoma jumbe, ambazo zinaitwa "tweets". Tweet zinaweza kuwa na maneno yenye urefu wa 140 tu. Hata hivyo mwaka 2017 kampuni hii ilitangaza kuongeza idadi ya urefu wa maneno hadi 280. Maneno haya au jumbe hizi zinaonekana katika ukurasa wa mtumiaji. Tweet hizi aghalabu zinaweza kusomwa na mtu yeyote, lakini mtumaji anaweza pia kuzifanya ziwe faragha. Tweet ambazo ni faragha zinaweza kuonekana kwa wale ambao wanakufuata tu. Watumiaji wanaweza kujiandikisha na kutweet kwa watu wengine. Mtindo huo unaitwa "following" au kufuata, na wanaojiandikisha wanaitwa "followers" au wafuasi. Mwishoni mwa mwaka wa 2009, watumiaji waliweza kufuata orodha za muumbaji.
Watumiaji wanaweza kupokea tweets kwa kutumia wavuti ya Twitter. Vilevile wanaweza kutumia programu pepe ambazo zinafanya kaza na Twitter kwenye simujanja.
Simujanja
Simujanja ni aina ya simu ya mkononi ambayo inafanya mambo mengi kuliko simu nyingine. Zinafanya kazi kama kompyuta lakini hii ni chombo kinachobebeka na kidogo cha kutosha katika mkono wa mtumiaji.
Matumizi yake ni pamoja na:
Kwa sababu simujanja ni kama kompyuta ndogo, zinaweza kuendeshwa kwa kutumia mifumo ya uendeshaji kama vile Apple iOS na Android - itategemea na mahitaji ya chombo chenyewe. Lakini vilevile wengine wanatumia Windows Phone au BlackBerry OS.
Huduma ya ujumbe mfupi
Huduma ya ujumbe mfupi au huduma ya ujumbe mfupi wa maandishi (kutoka Kiing. SMS kwa short messaging service ) ni aina ya mawasiliano yanayotumika katika simu za mikononi. Yanafahamika sana kwa kuitwa "jumbe fupi" au "ujumbe mfupi". Ukiwa na SMS, mtu mmoja anaweza kumtumia mtu mwingine ujumbe wa maandishi.
Matumizi ya ujumbe mfupi yanaenda pole mno, kwa kuwa kikawaida watu wengi hupenda kutumia njia ya kupiga simu ya sauti sana badala ya kutuma ujumbe mfupi. Vilevile kuna mipaka ya utumaji maandishi yasiyozidi 160. Ukituma ujumbe mrefu zaidi huhesabiwa kama jumbe zaidi ya moja, ambapo mtumiaji atatakiwa alipe zaidi ya ujumbe mmoja.
Jumbe fupi hutumwa kwa simu nyingine iwapo simu ya kawaida haikubali au inatumika sana. Ijapokuwa kuna baadhi ya watu wao huwa mahodari wa kutuma jumbe za kawaida. Matumizi ya jumbe fupi, huenda mtu yupo sehemu yenye mkusanyiko mkubwa wa watu na hawezi kuongea mbele yao, basi atatumia huduma ya ujumbe mfupi kumfahamisha huyo mtumiaji mwenzake juu ya suala fulani nyeti kwa kutumia huduma hii. Gharama za jumbe itategemea na mtandao unaokupa huduma. Baadhi ya mitandao hutoa jumbe bila kikomo kwa kujiunga na baadhi ya vifurushi wanavyotoa huduma maalumu za jumbe bila kikomo kwa wateja wao.
Hindi SMS
Simu za mikononi
Simu ya mkononi (lakabu simu ya kiganjani, simu bila waya, simumnara, simu-selula, rununu, rukono) ni simu ndogo inayobebeka.
Simu ya mkononi inaweza kutumika kwa mawasiliano ya mbali bila waya. Inafanya kazi kwa kuwasiliana na kituo cha mawasiliano kwa njia ya mnara (vilevile huita "mnarani") ambayo inaunganisha na mtandao mkuu wa simu. Ikiwa inatembea, kama simu inakuwa mbali sana na mnara iliyoungana nao awali, ule mnara unatuma ujumbe kwa mnara mwingine wa karibu kupokea mawasiliano. Utaratibu huu unasaidia simu isikatike, hivyo basi mawasiliano yanaendelea kwa kuunganishwa huko. Kupasiana huko kwa minara (lugha ya kitaalamu "hand-off"), kunatokea kiasi kwamba hata mtumiaji hawezi kujua kitu kama hicho kimetokea.
Teknolojia hii wakati ilipoanza ilikuwa ghali mno. Lakini kadiri inavyozidi kujulikana kutumika, ndivyo inavyozidi kuwa na gharama za chini, kiasi kwamba siku hizi karibu kila mtu anaweza kumudu gharama za matumizi ya simu ya mkononi.
Muundo mpya wa simu za mkononi unaitwa "SimuJanja" au "simu mtelezo". Muundo huu umekuwa maarufu ndani ya muda mfupi. Sehemu kubwa ya simu zilizotengenezwa kuanzia mwaka wa 2010 ni "simujanja". Zinaweza kutumika kama kompyuta na vilevile kupiga simu.
Android
Android ni jina la aina ya mfumo huria wa uendeshaji wa simu za mikononi. Mfumo huu hutumiwa hasa katika simujanja, kama vile Google inavyomiliki Google Nexus, vilevile kampuni nyingine zinafanya hivyo hivyo ikiwa ni pamoja na HTC na Samsung. Mfumo huu wa uendeshaji umepata kutumika pia katika tablet kama vile Motorola, Xoom na Amazon Kindle Fire.
Google wanasema zaidi ya simujanja milioni 1.3 zenye mfumo wa Android zinauzwa kila siku. Hii imeifanya Android kuwa miongoni mwa mifumo ya uendeshaji wa simu inayotumika sana duniani.
Programu za Android, zinaitwa "apps" za simu za mkononi, ambazo zinatoka duka la Google Play. Programu hizi zinatumia mtindo wa .apk. Programu za Android zimetengenezwa na lugha ya Python, C, C++, au lugha za Java lakini Kusano za mtumiaji daima hutengenezwa kwa kutumia Java na XML. Kuna apps zaidi ya milioni 2.8 zinapatikana katika Android.
Kati ya programu hizi kuna apps za manufaa kama vile za kusaidia utendaji kazi wa simu kwa mfano app ya kusaidia utendaji kazi wa simu mtu akicheza michezo ya simu, burudani kama vile muziki na michezo ya simu na apps za kulaghai watumiaji au za kutumia kufanya ulaghai kama vile apps za kufichua nenosiri au kuiba mtandao wa intaneti. Ni muhimu mtu kuwa na uhakika na apps anazoziweka kwa simu yake.
Kila toleo la bidhaa la Android lina namba na jina linatokana na majina ya vitu vitamutamu. Namba za matoleo na majina yake ni:
Google Play
Google Play ni jukwaa la kujipatia programu au apps za mfumo wa uendeshaji wa Google Android. Ni duka la mtandaoni kwa ajili ya muziki, vitabu, filamu na progamu zote za Android.
Kabla kuanzishwa kwa Google Play, kulikuwa na maduka ma-4 tofauti ya Google. Kwa leo maduka haya yote yamefungamishwa:
Mnamo tarehe 7 Machi, 2012, Google walitangaza ya kwamba wataziweka huduma hizi zote 4 katika sehemu moja, Google Play.
Programu zilizoko katika Google play huwa za kulipa ama za kuchukua bure. Programu hizi huweza kupakuliwa kwa simu au kifaa kinachotumia mfumo wa Android kama vile Tablet.
Android Market ilianzishwa punde baada ya Apple App Store mnamo tarehe 22 Oktoba 2008.
Kupata programu au vipengele vilivyotajwa hapo juu, mtumiaji afaa kulipa kwa kutumia njia zifuatazo:
Mto Usa
Mto Usa ni tawimto la mto Kikuletwa ambao ni kati ya vyanzo viwili vikuu vya mto Pangani ambao maji yake yanaishia katika bahari ya Hindi (mkoa wa Tanga, kaskazini mashariki mwa nchi Tanzania).
Mto Bubu
Mto Bubu ni jina la mito minne ya mkoa wa Dodoma (Tanzania ya kati).
Mitatu inaelekeza maji yake kwenye bahari ya Hindi kupitia mto Rufiji.
Mwingine hauelekei bahari wala ziwa lolote, ila unaunda madimbwi mengi ya kinamasi cha Bahi.
Ziwa Amboseli
Ziwa Amboseli ni kati ya maziwa madogo ya Kenya (kaunti ya Kajiado) na Tanzania (mkoa wa Arusha).
Ziwa Balangida Lelu
Ziwa Balangida Lelu ni kati ya maziwa madogo ya Tanzania.
Linapatikana katika mkoa wa Manyara.
Ziwa Basuto
Ziwa Basuto ni kati ya maziwa madogo ya Tanzania.
Ziwa Bisongo
Ziwa Bisongo (au Ziwa Bisongu au Ziwa Ngoma) ni kati ya maziwa madogo ya Tanzania.
Linapatikana katika mkoa wa Kagera.
Ziwa Burungi
Ziwa Burungi ni kati ya maziwa madogo ya Tanzania.
Linapatikana katika mkoa wa Manyara.
Ziwa Empakai
Ziwa Empakai (pia: Embakai) ni kati ya maziwa madogo ya Tanzania.
Linapatikana katika mkoa wa Arusha.
Ziwa Gombo
Ziwa Gombo ni kati ya maziwa madogo ya Tanzania.
Linapatikana katika mkoa wa Morogoro.
Ziwa Haubi
Ziwa Haubi ni kati ya maziwa madogo ya Tanzania.
Linapatikana katika mkoa wa Dodoma.
Ziwa Igalula
Ziwa Igalula ni kati ya maziwa madogo ya Tanzania.
Ziwa Ikimba
Ziwa Ikimba ni kati ya maziwa madogo ya Tanzania.
Linapatikana katika mkoa wa Kagera.
Ziwa Ilamba
Ziwa Ilamba ni kati ya maziwa madogo ya Tanzania.
Linapatikana katika mkoa wa Mbeya.
Ziwa Kajumbura
Ziwa Kajumbura ni kati ya maziwa madogo ya Tanzania.
Ziwa Kindai
Ziwa Kindai ni kati ya maziwa madogo ya Tanzania.
Linapatikana katika mkoa wa Singida.
Ziwa Kingili
Ziwa Kingili ni kati ya maziwa madogo ya Tanzania.
Linapatikana katika mkoa wa Mbeya.
Ziwa Kitangiri
Ziwa Kitangiri ni kati ya maziwa madogo ya Tanzania.
Linapatikana katika mkoa wa Singida.
Ziwa Kitere
Ziwa Kitere ni kati ya maziwa madogo ya Tanzania.
Linapatikana katika mkoa wa Mtwara.
Ziwa Lwelo
Ziwa Lwelo ni kati ya maziwa madogo ya Tanzania.
Linapatikana katika mkoa wa Kagera.
Ziwa Magadi (Tanzania)
Ziwa Magadi ni kati ya maziwa madogo ya Tanzania.
Linapatikana kaskazini mwa nchi, katika mkoa wa Arusha.
Ziwa Mamka
Ziwa Mamka ni kati ya maziwa madogo ya Tanzania.
Ziwa Mansi
Ziwa Mansi ni kati ya maziwa madogo ya Tanzania.
Ziwa Mdutu
Ziwa Mdutu (au Ndutu) ni kati ya maziwa madogo ya Tanzania.
Linapatikana katika mkoa wa Arusha.
Ziwa Minyere
Ziwa Minyere ni kati ya maziwa madogo ya Tanzania.
Linapatikana katika mkoa wa Singida.
Ziwa Mkoe
Ziwa Mkoe ni kati ya maziwa madogo ya Tanzania.
Linapatikana katika mkoa wa Lindi.
Ziwa Mujunju
Ziwa Mujunju (pia: Ziwa Rwakajunju) ni kati ya maziwa madogo ya Tanzania.
Linapatikana katika mkoa wa Kagera.
Ziwa Nziwi
Ziwa Nziwi ni kati ya maziwa madogo ya Tanzania.
Ziwa Rutamba
Ziwa Rutamba ni kati ya maziwa madogo ya Tanzania.
Ziwa Sagara
Ziwa Sagara ni kati ya maziwa madogo ya Tanzania.
Linapatikana katika mkoa wa Kigoma.
Ziwa Sekena
Ziwa Sekena ni kati ya maziwa madogo ya Tanzania.
Ziwa Singida
Ziwa Singida ni kati ya maziwa madogo ya Tanzania.
Linapatikana katika mkoa wa Singida.
Ziwa Tlawi
Ziwa Tlawi ni kati ya maziwa madogo ya Tanzania.
Linapatikana katika mkoa wa Manyara.
Ziwa Welu
Ziwa Welu ni kati ya maziwa madogo ya Tanzania.
Kasumba
Kasumba ni wazo au fikra/imani ya watu wengie kuhusu kitu au kundi la watu fulani ya kwamba wanatabia fulani hasa kwa kumwonekano wao wa nje, ambapo kiasi fulani inaweza kuwa kweli au sio kweli. Watu wenye kasumba ni aina fulani ya wale wanaopenda kuhukumu au kuchukia wenzao kwa sehemu fulani ya utu wao. Kasumba inaweza kutumiwa kwa sababu za kibaguzi dhidi ya mtu mwingine, au wakati mwingine hata uchale wa katika vipindi mbalimbali vya televisheni. Huko Tanzania kuna kasumba ya watu wengi kuamini Wazaramo wanapenda ngoma kuliko kitu chochote, ilhali kila kabila nchini humo lina ngoma zao za asili, ila tu, ikiwa zamu ya Mzaramo maneno tena mji mzima utajua. Kuna kasumba ya kuamini simu za Kichana mbovu, kasumba ya kuamini Wachagga wezi, Wahaya kujidai na kadhalika.
Kasumba ya tikitimaji
Kasumba ya tikitikimaji ni mtazamo wa kikasumba ambao watu weupe wa Marekani] wa wakati huo walikuwa wanaamini ya kwamba watu weusi wanaweza kufurahishwa kiubwete kabisa; wanahitaji tikitimaji na mapumziko kidogo basi hiyo ni furaha yao tosha kabisa. Kasumba ilidumisha kiasi kwamba Wamarekani Weusi walikuwa wanachukuliwa kama mabwege na mafala tu katika jamii yao na wapenda kazi bure, wakawatungia hadi wimbo wakati huo kwa kupenda tikitimaji. Kasumba hii Marekani ndiyo inatamba sana, na inarudi tangu zama zile za utumwa, watu ambao walikuwa wanaendekeza biashara ya utumwa walionesha ya kwamba watu weusi walikuwa watu wenye akili za kawaida na wanahitaji vitu vichache tu ili wawe na furaha.
Antifona
Antifona (kwa Kiingereza "antiphon", kutoka Kigiriki ἀντίφωνον, ambamo mna: ἀντί "kinyume" na φωνή "sauti") ni aya inayotumika mwanzoni, lakini pia mwishoni na pengine hata mara kadhaa katikati ya Zaburi au wimbo mwingine katika ibada za Ukristo.
Mara nyingi antifona inakaririwa na kwaya au mkusanyiko wote wakati beti zinaimbwa na mwimbaji pekee.
Areopago
Areopago(kutoka Kigiriki Ἄρειος Πάγος) ni mwamba uliotokeza juu ya Akropoli ya Athens, mji mkuu wa Ugiriki.
Ilitumika kama mahakama na kama mahali pa midahalo ya kifalsafa.
Kwa sababu hiyo Mtume Paulo alipotaka kuhubiri Ukristo alialikwa kwenye Areopago. Hotuba hiyo maarufu inapatikana katika Mdo 17.
"Areopago mamboleo" inamaanisha mitandao na vyombo vya habari ambavyo ni uwanja mpya wa kuwasiliana na kueneza mawazo kati ya watu wa nyakati hizi.
Gentile wa Fabriano
Gentile wa Fabriano (1370 hivi – 1427) alikuwa mchoraji wa Italia aliyefanya kazi hasa katika mkoa wa Toscana.
Michoro yake maarufu zaidi inawahusu Yesu na Bikira Maria, nayo ni "Ibada ya Mamajusi" (1423) na "Kukimbilia Misri".
Gentile alizaliwa Fabriano, katika dola la Papa, (leo mkoa wa Marche).
Kabla ya mwaka 1380 mama yake alifariki, na hapo baba yake, Niccolò di Giovanni Massi, alijiunga na monasteri, alipofariki mwaka 1385. Hakuna habari zaidi kuhusu malezi yake.
Mwaka 1405 hivi, Gentile alikuwa akifanya kazi huko Venice, halafu akachora huko Fabriano, Foligno, Brescia, halafu tena Fabriano.
Tarehe 6 Agosti 1420 alikuwa Florence, halafu Siena, Orvieto na hatimaye mwaka 1427 alifika Roma, alipopata agizo la Papa Martin V, lakini hakumaliza kulitekeleza kwa sababu alifariki kabla ya tarehe 14 Oktoba.
Zipora
Zipora (kwa Kiebrania צִפוֹרָה, Tsippora au Ṣippôrā, yaani "ndege"; kwa Kigiriki Σεπφώρα, Sepphōra; kwa Kiarabu صفورة, Ṣaffūrah) anatajwa katika kitabu cha Kutoka kama mke wa Mose, na binti Yetro, kuhani wa Midiani.
Alimzalia Mose watoto wawili wa kiume: Gershom na Eliezer.
Kitabu cha kwanza cha Mambo ya Nyakati kinataja wajukuu wake wawili: Shebueli, mwana wa Gershom, na Rehabia, mwana wa Eliezer.
Eliezeri (bin Musa)
Eliezeri alikuwa mtoto wa kiume wa pili wa Musa na Zipora kadiri ya Biblia (Kutoka 18:4).
Joel Joseph
Joel Vicent Joseph (alizaliwa tarehe 31 Machi 1985 jijini Arusha , Tanzania) ni mwandishi, , Mwigizaji na Mwimbaji kutoka Tanzania. Joel Joseph anakwenda kwa jina la kisanii liitwalo MR PUAZ ambalo hulitumia kama mwanamuziki katika sanaa yake. Joel ni msimamizi wa mwanamuziki kutoka Wasafi Records (WCB Wasafi) anayeitwa Harmonize.
Joel amezaliwa jijini Arusha , Tanzania tarehe 31 mwezi wa 3 mwaka 1985, mahali wazazi wake wamekulia na kuishi. Amehitimu masomo yake ya sekondari mwaka 2005 pale Marangu Sekondari na kuingia chuo cha cha ufundi wa Kompyuta kiitwacho New Horizon institute . Baadae aliendeleza masomo yake kwa kuchukua kozi mbalimbali kwa kutumia elimu ya mtandaoni (E-Learning) na kujichukulia vyeti vya kozi mbalimbali ikiwemo Career Management kutoka Harvards Business Publishing.
Joel ameanza uandishi akiwa na umri wa miaka 26, Na hii ilitokana na kumiliki baadhi ya blogu zinazotoa makala mbali mbali za burudani, Amekuwa pia akiandika makala mbali kupitia media kubwa duniani kama Thrive Global, Tech Crates , Allbusiness na Marketing Insiders .
ameanza muziki akiwa na miaka 21, alikuwa akijihusisha na kuimba nyimbo za wasanii wengine (Cover Songs) ambapo ilimpelekea kujua kwamba anauwezo wa kuimba hivyo kutunga nyimbo zake mwenyewe. Mwaka 2005 Mr Puaz aliingia kurekodi wimbo wake wa kwanza uitwao ""SWEET BABY"" iliyorekodiwa chini ya studio za Grandmaster Records zilizopo jijini Arusha,Tanzania.2006 alishiriki kutoa wimbo mwingine akiwa katika kundi akitumia jina Nizzo B. wimbo huo unaitwa "USIKU WA LEO" kazi ambayo imefanya vizuri kwenye Purebreak chart kubwa za Ufaransa.
Mtandao wa kijamii
Mtandao wa kijamii au Mitandao ya kijamii ni wavuti au huduma ambapo watu huongea , au hujumuishwa pamoja na watu wengine aidha ndani ya nchi au ulimwenguni.
Huduma ya Mitandao ya Kijamii inaweza kuunganisha watu wenye shauku/mapenzi ya aina moja (kama vile mpira wa miguu, shule, ndondi, vyakula aina mbalimbali, filamu, dini na kadhalika) pamoja na urafiki.
Sehemu kubwa ya mitandao ya kijamii inakupa fursa ya kutengeneza taarifa zako katika ukurasa wako ikiwa ni pamoja na picha na maelezo kiasi kuhusu wewe mwenyewe. Hasa yale ya msingi, unaishi wapi, una asili ya wapi, elimu, nini unapenda na kadhalika.
Mitandao ya kijamii ilianza kupendekeza tangu hatua za awali za uvumbuzi wa wavu wa walimwengu kwenye mwaka 1993. Baadhi ya mitandao ya kijamii ambayo ni maarufu sana ni pamoja na Facebook na Twitter inasaidia kuongeza kasi ya mawasiliano ulimwenguni. Hata matumizi ya simu za mkononi zimeanza kupungua umaarufu wake hasa kwa mtindo wa uharaka wake wa kupeana jumbe kupitia mitandao hii.
Mitandao ya kijamii inatumika kuwaleta watu pamoja na kujenga urafiki miongoni mwao. Mitandao ya kijamii inatumika kupeana taarifa na watu wengine. Mitandao mingi ya kijamii inapatikana katika simu za mikononi hasa zile simujanja.
Kuna baadhi ya makampuni yanafungia uwezo wa kuingia katika mitandao ya kijamii hasa kwa malalamiko ya kwamba waajiriwa wanapoteza muda mwingi katika mitandao hiyo.
Kasi ya Masakini (kundinyota)
Kasi ya Masakini ( kwa Kilatini na Kiingereza) . ni jina la kundinyota kwenye nusutufe ya kaskazini ya dunia.
Kasi ya Masakini ni kundinyota ndogo inapakana na Bakari () upande wa kaskazini, Hayya () upande wa kusini na Rakisi () upande wa mashariki.
Kasi ya Masakini ilijulikana kwa jina hili kwa miaka mingi kati ya mabaharia Waswahili waliotumia nyota kutafuta njia baharini wakati wa usiku.
Jina la Kasi ya Masakini limepokelewa kutoka kwa Waarabu walioona hapa “Bakuli ya maskini” قَصْعَة المَسَكينَ "qas'a al-masakin" yaani bakuli inayotumiwa na waombaomba kupokea chakula kutoka kwa wenye huruma. Jina nyingine kati ya Waarabu ilikuwa pia "al-fakka" yaani "iliyovunjika" wakiona bakuli iliyokatika maana duara ya nyota si kamili, lakini sasa jina hili hutumiwa kwa nyota angavu zaidi tu inayoitwa Faka kwa Kiswahili au "" kwa Kilatini na Kiingereza. Jina rasmi la Corona Borealis kwa maana ya “taji ya kaskazini” ni Kilatini na tafsiri ya Kigiriki Στέφανος βόρειος stefanos boreios. Wagiriki wa Kale waliona hapa shada la heshima la majani jinsi walivyowapa washindi wa michezo. Shada la heshima liliendelea baadaye kutazamiwa kama taji na hapo asili ya jina la kimataifa “Corona” linalomaanisha taji. Wagiriki walisimulia hapa hadithi ya mitholojia yao ambako mungu Dioniso alimpa Ariadne taji na baadaye kuirusha angani kama kumbukumbu ya upendo wake.
Ilhali kuna kundinyota mbili zinazoitwa Corona zinatofautishwa kwa kuitwa ya kaskazini na ya kusini, hivyo Kobe ni Corona Australis (ya kusini) na Kasi ya Masakini ni Corona Borealis (ya kaskazini).
Kasi ya Masakini ni kati ya kundinyota zilizotajwa tayari na Klaudio Ptolemaio katika karne ya 2 BK. Iko pia katika orodha ya kundinyota 88 ya Umoja wa Kimataifa wa Astronomia kwa jina la Corona Borealis. Kifupi chake rasmi kufuatana na UKIA ni 'CrB'.
Kasi ya Masakini ina hasa nyota 7 zinazofanya umbo la bakuli au taji. Kwa jumla kuna 37 zenye mwangaza unaonekana wa 6.6 na zaidi yaani zinaonekana kwa macho matupu.
Nyota angavu zaidi ni Faka ( au α Alfa Coronae Borealis) yenye mwangaza unaoonekana wa 4.3 ikiwa na umbali wa mwakanuru 780.
Kuna nyota vigeugeu kadhaa na pia nyota pacha. T Coronae Borealis ni nyota dhaifu ambayo kwa kawaida ina Uangavu unaoonekana wa mag 10 pekee lakini imekuwa maarufu katika mwaka 1866 ilipowaka ghafla kufikia mwangaza wa mag 2 na kufifia tena. Kwa hiyo ilitambuliwa kuwa nyota nova lakini ni kati ya nyota chache zinazorudia tabia hii yaani mwaka 1946 ililipuka na kufifia tena. Kwa Kiingereza ilipewa pia jina la “Blaze Star”.
Kasi ya Masakini imetambuliwa pia kuwa na nyota zenye mifumo ya sayari.
Uapolinari
Uapolinari ni fundisho la Apolinari wa Laodikea (alifariki mwaka 390) kwamba Yesu hakuwa na akili ya kibinadamu; badala yake alisema Yesu Kristo alikuwa na mwili na upande wa chini tu wa roho (zinapotokea hisia) lakini akili yake ilikuwa ya Kimungu.
Inaonekana alifundisha hivyo katika juhudi za kupinga Uario uliokanusha umungu wa Yesu.
Baada ya kupingwa na Theodoreto wa Kuro na Basili Mkuu, fundisho hilo lililaaniwa na Sinodi ya Aleksandria ya mwaka 362, iliyoongozwa na Atanasi wa Aleksandria, na hatimaye kutajwa kama uzushi na Mtaguso wa kwanza wa Konstantinopoli (381), uliosisitiza kwamba Kristo ni Mungu kamili na mtu kamili.
Theodoreto wa Kuro
Theodoreto wa Kuro (kwa Kigiriki Θεοδώρητος Κύρρου; 393 hivi - 458/466) alikuwa mwanateolojia muhimu wa Shule ya Antiokia aliyefafanua Biblia ya Kikristo akawa askofu wa Kuro nchini Siria (423–457).
Alichangia sana mabishano katika Kanisa la karne ya 5 yaliyosababisha matamko mbalimbali na pia mafarakano. Alikuwa rafiki wa Nestori lakini hakumuunga mkono katika yote, ila alishindana na Sirili wa Aleksandria aliyekuwa na msimamo mkali dhidi ya Nestori.
Waorthodoksi wa mashariki wanamheshimu kama mwenye heri au kama mtakatifu.
Shule ya Antiokia
Shule ya Antiokia ilikuwa kimojawapo kati ya vituo vikuu viwili vya teolojia na ufafanuzi wa Biblia ya Kikristo wakati wa Mababu wa Kanisa; kingine kilikuwa Shule ya Aleksandria. Majina ya vituo vyote viwili yalitokana na majiji vilipostawi katika Ukristo.
Wakati wanateolojia wa Aleksandria (Misri) walipenda zaidi kufafanua Biblia kiroho, wale wa Antiokia ya Siria (leo nchini Uturuki) walifuata zaidi maneno yenyewe. Matokeo ya tofauti hizo yalijitokeza katika teolojia kuhusu fumbo la Yesu Kristo yakasababisha mafarakano makubwa ya karne ya 5.
Historia ya shule ya Antiokia inaweza kugawiwa katika vipindi vitatu:
Shule ya Aleksandria
Shule ya Aleksandria ni jina lenye maana pana likihusu maelekeo maalumu katika falsafa, fasihi, tiba na sayansi kwa jumla ambayo yalistawi katika mji wa Aleksandria nchini Misri wakati wa utawala wa Wagiriki na Waroma wa kale.
Kabla ya Misri kutwaliwa na Dola la Roma wafalme Watolemayo wa Misri waliwahi kuunda maktaba maarufu ambayo huaminiwa kuwa wakati wake ilikuwa maktaba kubwa zaidi duniani yenye vitabu 700,000. Kwa hakika ilikuwa maktaba kubwa kote Afrika, Ulaya na Asia ya Magharibi. Hii ilikuwa na thamani kubwa kupita kiasi wakati ambako vitabu viliandikwa na kunakiliwa kwa mkono tu, na hivyo kuwa haba. Aleksandria ilikuwa kitovu cha elimu na uchunguzi wa kitaalamu duniani.
Jina hilohilo linatumika pia kutaja "Chuo cha Kikristo cha Aleksandria" (au "Shule ya Elimu ya Kikristo ya Aleksandria") ambacho wakati wa karne za kwanza BK kilikuwa kimojawapo kati ya vituo vikuu viwili vya elimu ya Kikristo na kati ya vyuo vya kwanza vilivyofundisha imani ya Kikristo kwa namna ya kitaalamu. Wakati wa Mababu wa Kanisa teolojia na ufafanuzi wa Biblia ya Kikristo vilivyotolewa huko vilitofautiana na Shule ya Antiokia. Majina ya vituo vyote viwili yalitokana na majiji vilipostawi katika Ukristo.
Wakati wanateolojia wa Antiokia ya Siria (leo nchini Uturuki) walifuata zaidi maneno yenyewe ya Biblia, wale wa Aleksandria (Misri) walipenda zaidi kuifafanua kiroho. Matokeo ya tofauti hizo yalijitokeza katika teolojia kuhusu fumbo la Yesu Kristo yakasababisha mafarakano makubwa ya karne ya 5.
Kadiri ya Jeromu shule ya Aleksandria ilianzishwa na Mwinjili Marko. Baadaye anatajwa Athenagora wa Athene (176), lakini kwa hakika zaidi Panteno 181, aliyeacha uongozi kwa mwanafunzi wake bora, Klementi wa Aleksandria mwaka 190.Huyo alifuatwa na Origene na wataalamu wengine wanaoheshimiwa kama watakatifu katika Kanisa la Kiorthodoksi na Kanisa Katoliki kama Gregori Mtendamiujiza, Heraklas, Dionisi wa Aleksandria na Didimo Kipofu.
Ilipoanzishwa kusudi lake lilikuwa kuwaelimisha Wapagani waliotafuta habari za imani mpya ya Kikristo kabla ya ubatizo. Chuo cha Aleksandria kikaendelea haraka kuwa kitovu cha elimu ya Kikristo na majadiliano kati ya imani ya Kikristo na falsafa ya Kigiriki iliyostawi sana Aleksandria, mji mkuu wa Misri wakati huo.
Chuo kikastawi mwanzoni katika vipindi ambako Wakristo hawakuteswa katika Misri kikaona matatizo mazito wakati wa madhulumu. Tangu mwaka 311 uhuru wa dini ulitangazwa na Kaisari Konstantino Mkuu katika Dola la Roma na mateso ya Wakristo yalikwisha. Chuo cha Aleksandria kikaendelea kutembelewa na wataalamu Wakristo kutoka pande zote za nchi za kandokando ya Mediteranea, kwa mfano Basili na Jeromu.
Kilibomolewa katika fujo zilizofuata Mtaguso wa kwanza wa Konstantinopoli (381).
Nestori
Nestori (kwa Kigiriki Νεστόριος, Nestorios; Germanicia, (leo nchini Uturuki) 386 hivi – al-Khargah, Misri, 450) alikuwa mmonaki na mwanateolojia aliyefikia kuwa Patriarki wa Konstantinopoli (leo Istanbul) tangu tarehe 10 Aprili 428 hadi Agosti 431, ambapo kaisari Theodosius II alithibitisha uamuzi dhidi yake uliopitishwa na Mtaguso wa Efeso tarehe 22 Juni.
Kwa kukataa jina lililozoeleka la Θεοτόκος, Theotokos, "Mama wa Mungu", kwa Bikira Maria, alisababisha mabishano makubwa na hatimaye mafarakano kuhusu fumbo la Yesu Kristo.
Hasa Sirili wa Aleksandria alimpinga vikali kwa kudai haamini umungu wa Yesu, ingawa mwenyewe alizidi kujitetea hadi kifo chake kwamba anashika imani sahihi.
Anaheshimiwa na Kanisa la Asiria kama mtakatifu. Sikukuu yake huadhimishwa tarehe 25 Oktoba.
Ukoko
Ukoko ni mabaki magumu ya chakula yanayobaki kwenye sufuria ambapo chakula, kwa mfano wali ukipikwa na kupakuliwa chote hutokea hubaki yale mabaki ya wali.
Kila mahali kuna watu wanaopenda sana kula ukoko, ingawa pengine wanajizuia kwa sababu ya aibu.
Sufuria
Sufuria ni chombo ambacho kinatumika kupikia vyakula mbalimbali kama maharage, wali na vinginevyo moja kwa moja katika moto.
Inaweza kuwa na ukubwa na ujazo mbalimbali.
Ujanja
Ujanja ni hali au kitendo cha kujiona kuwa na akili au ujuzi kuliko wengine. Ujuzi huo unaweza kuwa mzuri au mbaya na unaweza kupelekea matokeo chanya au hasi, kwa mfano ujanja wa kuwa unaingiza masomo kwa haraka kichwani na ujanja wa kuwa mwizi na muhuni.
Watu wengi wanapenda wajanja hata kama wanaleta matokeo na kuwaona wale wajanja wa mambo ambayo ni chanya kuwa washamba.
Haja
Haja ni kuwa na hitaji ambayo ni muhimu na inatakiwa kutekelezwa au kutakiwa kwa muda mfupi au moja kwa moja.
Kuna haja za mwili na nyingine za nafsi, kwa mfano kupenda na kupendwa.
Adhabu
Adhabu ni malipizi ambayo mtu hupewa kutokana na kosa alilofanya kwa makusudi au kwa bahati mbaya.
Kadhalika kuna adhabu za aina nyingi, kama vile adhabu kubwa na adhabu ndogo. Katika nchi kadhaa kuna hata adhabu ya kifo.
Apolinari wa Laodikea
Apolinari wa Laodikea (alifariki mwaka 390) alikuwa mwanateolojia aliyefundisha kwamba Yesu hakuwa na akili ya kibinadamu; badala yake alisema Yesu Kristo alikuwa na mwili na upande wa chini tu wa roho (zinapotokea hisia) lakini akili yake ilikuwa ya Kimungu.
Inaonekana alifundisha hivyo katika juhudi za kupinga Uario uliokanusha umungu wa Yesu.
Baada ya kupingwa na Theodoreto wa Kuro na Basili Mkuu, fundisho hilo lililaaniwa na Sinodi ya Aleksandria ya mwaka 362, iliyoongozwa na Atanasi wa Aleksandria, na hatimaye kutajwa kama uzushi na Mtaguso wa kwanza wa Konstantinopoli (381), uliosisitiza kwamba Kristo ni Mungu kamili na mtu kamili.
ENIAC
ENIAC (kifupisho cha Electronic Numerical Integrator and Computer) ni tarakilishi au kompyuta za kwanza katika historia ya kompyuta.
Ilikuwa na uwezo wa kufanya mahesabu na ilikuwa na kasi ndogo sana. Kwa mara ya kwanza ilitengenezwa katika chuo cha Pennsylvania tarehe 15 Februari 1946.
Matengenezo ya ENIAC yalidhaminiwa na jeshi la Marekani Likiongozwa na meja jenerali Gladeon M. Barnes. Matengenezo haya yaligharimu takribani dola za Kimarekani 487,000, ambazo ni sawa na dola 6,740,000 za mwaka 2016.
Mkataba wa kazi hiyo ulitiwa sahihi tarehe 5 Juni 1943. Kazi hii ilianzishwa kwa siri katika chuo cha Pennsylvania, idara ya uhandisi wa umeme.
Dhoruba
Dhoruba (kutoka neno la Kiarabu) ina maana ya hali ya hewa yenye ghasia, kwa kawaida huambatana na mvua kubwa na upepo.
Vimbunga vya bara la Amerika (kwa Kiingereza "hurricane"), vimbunga vya bara la Asia (kwa Kiingereza "typhoon") na vimbunga vya bara la Afrika (kwa Kiingereza "cyclone"), mara nyingi, huitwa dhoruba pia, lakini vina majina maalumu kwa sababu vina nguvu sana.
Dhoruba inachunguzwa na wanasayansi wanaoitwa wapimaji wa hali ya hewa. Dhana ya utabiri wa ubaharia ilianza kwa wasiwasi wa kuokoa meli kutokana na dhoruba zisizotarajiwa katika Atlantiki ya Kaskazini.
Dhoruba inahusishwa na hali ya hewa yenye ghasia na inaweza kuwa na upepo mkali, ngurumo, radi na mvua kubwa kama vile ya barafu. Kwa hiyo, ujuzi wa hali ya hewa ni muhimu sana.
Kuna aina nyingi na majina ya dhoruba: "dhoruba ya barafu", "dhoruba ya theluji", "dhoruba baharini", moto, n.k. Dhoruba ziitwazo dhoruba za ngurumo zinakua katika maeneo yenye joto na unyevunyevu, kama ya India. Joto la kupanda linazalisha upepo wenye nguvu ya uelekeo wa juu. Upepo huu hubeba matone ya maji juu, ambapo hufungia, na kuanguka tena. Katika harakati ya kuanguka, matone ya maji pamoja na kupanda juu kwa hewa kuunda mwanga na sauti.
Balozi wa Papa
Balozi wa Papa ni askofu mkuu ambaye anamwakilisha Ukulu mtakatifu katika nchi fulani au nchi kadhaa au muundo wa kimataifa kuhusu mambo ya ndani ya Kanisa Katoliki lakini pia ushirikiano na serikali na jamii nzima.
Misuli ya moyo
Misuli ya moyo ni misuli ambayo inapatikana kwenye kuta za moyo ambapo misuli hiyo ni laini na pia huzuia kupasuka kwa moyo.
Kuna sehemu tatu za misuli ya moyo ambayo ni: epikardiamu, myokardiamu na endokardiamu.
Bangili
Bangili ni pambo la mviringo linalovaliwa mkononi.
Linaweza kuwa la kawaida au la thamani sana.
Kuna ushahidi kwamba lilitumika tangu zama za shaba (kabla ya mwaka 5000 KK).
Taji
Taji (kwa Kiingereza "crown") ni mfano wa bangili ambalo linavaliwa kichwani na baadhi ya viongozi, kama vile mfalme na askofu katika matukio fulani muhimu.
Linamaanisha mamlaka yake.
Kadiri ya Injili, kwa dhihaka Yesu alivikwa taji la miba ambalo lilimtia uchungu na maumivu makali siku ya Ijumaa kuu.
Pengine watawa wa kike wanavalishwa taji la nadhiri katika sikukuu zao.
Mlipuko
Mlipuko ni tukio la kuachishwa kwa ghafla kwa kiwango kikubwa cha nishati ya joto, shinikizo au mwendo na kuongezeka kwa mjao. Tukio hili linaweza kusababishwa na mchakato wa kikemia (kama kuwaka kwa kipulikaji au mchanganyiko wa hewa na mafuta), wa kifizikia (kama ongezeko wa halijoto ya gesi ndani ya chombo kilichofungwa hadi kupasua kwa chombo).
Matukio mengi ya asili yanaweza kufanya milipuko, kama vile ongezeko la ghafla la nishati sehemu inayopigwa na radi , mlipuko wa volkano, mlipuko wa kimondo n.k.
Watu hufanya mlipuko kwa kutumia vifaa vya kikemikali kama vile mafuta na petroli katika injini ya mwako ndani au kwa kutumia vilipukaji kwa kusudi za kubomoa (katika ujenzi) au kama silaha (k.m. bomu) n.k.
Mlipuko unaweza kutokea kwa asili. Milipuko mingi ya asili hutokea kwa michakato ya volkano ya aina mbalimbali. Mlipuko wa volkano hutokea wakati magma ikitoka kutoka chini na gesi iliyoharibika sana ndani yake; kupunguzwa kwa shinikizo kama magma inapoongezeka husababisha gesi kuondokana na suluhisho, na kusababisha ongezeko la haraka kwa kiasi. Mlipuko pia hutokea kama matokeo ya matukio ya athari na katika matukio kama vile mlipuko wa "hydrothermal" (pia kutokana na michakato ya volkano). Mlipuko pia unaweza kutokea nje ya Dunia katika ulimwengu katika matukio kama vile "supernova".
Miongoni mwa milipuko inayojulikana zaidi katika ulimwengu ni "supernovae", ambayo asili yake bado ipo katika mgogoro fulani. "Flares" ya jua ni mfano wa mlipuko wa kawaida kwenye jua, na labda nyota nyingine pia. Chanzo cha nishati ya shughuli za jua na moto hutokea kwenye mstari wa "magnetic" unaotokana na mzunguko wa plazma ya conductive ya jua. Aina nyingine ya mlipuko mkubwa wa nyota hutokea wakati "meteoroid" kubwa sana au "asteroid" inathiri uso wa kitu kingine, kama sayari n.k.
Mabomu ya bandia kwa kawaida ni mabomu ya kikemikali, kwa kawaida yanahusisha majibu ya oksidi ya haraka na ya vurugu yanayotokana na kiasi kikubwa cha gesi ya moto. Maendeleo mengine mapema katika teknolojia ya kulipuka kemikali yalikuwa maendeleo ya Frederick Augustus Abel mwaka 1800 na uvumbuzi wa Alfred Nobel ya nguvu katika mwaka 1866. Mlipuko wa kikemikali mara nyingi huanzishwa na cheche, umeme au moto. Milipuko ya ajali inaweza kutokea katika mizinga ya mafuta, injini za roketi, n.k.
Kosa kubwa sasa katika umeme linaweza kuunda mlipuko, kwa kutengeneza "arc" ya nishati ya umeme ambayo inapunguza kasi ya chuma na vifaa vya "insulation".
Khanga
Khanga ni vazi au nguo nyepesi pia ndefu ya rangi ambayo hupendwa kuvaliwa na wanawake, hasa nchi za Afrika Mashariki na Nigeria.
Saa ya mkononi
Saa ya mkononi ni kifaa ambacho hubebwa au kuvalishwa mkononi ambapo hueleza muda.
Kuna saa za digitali na saa za mishale.
Siku hizi matumizi yake yamepungua kwa sababu kuna vifaa vingine, kama simu ya mkononi, ambavyo hufanya kazi ya kuonyesha wakati pia.
Dhana ya saa ya mkono ina historia ndefu toka wakati wa uzalishaji wa saa za mwanzo kabisa katika karne ya 16. Malkia Elizabeth I wa Uingereza alipokea saa ya mkono kutoka kwa Robert Dudley mnamo mwaka wa 1571.
Mwaka wa 1775 saa ilipatikana yenye uwezo wa kukaza kamani yake kwa nishati ya msuko suko wa mkono mtu akitembea na mpaka wa leo inatumika na watu wengi. Saa ya mkono ya zamani kabisa iliyopo hadi hivi sasa (iliyokuwa ikiitwa saa ya bangili) ilitengenezwa mwaka 1806. Mwanzoni saa za mkono zilikuwa zikivaliwa na wanawake tu, wakati wanaume walikuwa wakitumia saa za mfukoni hadi karne ya 20.
Saa za mkono zilianza kuvaliwa na wanaume wanajeshi mwisho mwa karne ya 19 kwa ajili ya kupanga vyema vita. Kampuni ya Garstin ya London ilipata hati miliki ya "Watch Wristlet" mwaka 1893, lakini walikuwa wakitengeneza saa miundo kama hiyo tangu miaka ya 1880. Maofisa wa Jeshi la Uingereza walianza kutumia saa za mkonononi wakati wa kampeni ya kijeshi ya kikoloni katika miaka ya 1880, kama vile wakati wa Vita ya Anglo-Burma ya 1885. Wakati wa Vita ya kwanza ya Makaburu, umuhimu wa kuratibu harakati za vikosi na kusawazisha mashambulizi dhidi ya Makaburu ulikuwa muhimu sana, na matumizi ya saa za mkono ulianza kuenea miongoni mwa maofisa wa kijeshi. Kampuni ya Mappin & Webb ilianza uzalishaji wa saa za wanajesho wakati huko Sudan mnamo mwaka 1898 na kuongeza kasi ya uzalishaji wakati wa Vita ya Pili ya Makaburu miaka michache baadaye. Katika bara la Ulaya kampuni ya Girard-Perregaux na kampuni nyingine za Uswisi zilianza kutengeneza saa za mkono za maofisa wa jeshi la Ujerumani mwaka 1880.
Kawaida ubora wa saa unahusishwa na mambo mbalimbali kama vile saa inavyoweza kuzuia maji. Shirika la Kimataifa la Usanifishaji (kwa kifupi ISO) limetoa vipimo maalum vya saa zinavyozuia maji.
Saa zaweza kugawiwa katika makundi mawili makuu kuzingatia kizazi; saa za zamani (analog) na saa za kisasa/za dijiti ambazo ni za kielektroni.
Pia zinaweza kugawiwa katika makundi saba kulingana na mtindo na utenda kazi:
Bujora
Bujora ni hifadhi ya utamaduni wa kabila la Wasukuma iliyopo katika mkoa wa Mwanza nchini Tanzania.
Hifadhi hii ilianzishwa miaka ya 1950 na Padri David Clement kutoka nchini Kanada wa shirika la Wamisionari wa Afrika (White Fathers).
Malengo yake yalikuwa kuunganisha utamaduni wa Kisukuma na Ukristo, maarufu kama utamadunisho (kwa Kiingereza "inculturation") .
Uislamu nchini Bahrain
Uislamu nchini Bahrain ni dini kubwa nchini Bahrain. Asilimia 70 ya wakazi wa nchini humo ni Waislamu.
Amra (tunda)
Amra ni tunda, aina ya mimea ya maua katika familia ya Anacardiaceae. Ni asili ya Amerika ya kitropiki, ikiwa ni pamoja na Karibi. Mti umekuwa wa asili katika sehemu za Afrika, India, Bangladesh, Sri Lanka na Indonesia. Ni mara chache kulimwa isipokuwa katika sehemu za kaskazini mwa Brazil.
Matunda yaliyokomaa yana ngozi na safu nyembamba ya ganda. Mbegu ina mjao wa mafuta kwa asilimia 31.5.
Nyama ya matunda inaweza kuliwa au kufanywa juisi, makini, mafuta na stafeli.
Huko Thailand matunda haya huitwa makok (kwa Kithai: มะกอก) na hutumiwa kama "som tam", kama kiungo. Majani machache, ambayo huwa na uchungu mdogo na uchachu, wakati mwingine hutumiwa ghafi pamoja na aina fulani za "nam phrik" (pilipili ya Thai). Pia hutumiwa na unga wa chili huko Bangladesh ambapo matunda hujulikana kama আমড়া (Amṛa).
Juisi ya matunda hutumiwa kama dawa ya homa na dawa ya kuongeza ukojoaji. Mizizi inajulikana kwa kupunguza homa huko Ivory Coast, wakati mwingine hutumiwa na majani ya "Ximenia", "Premna hispida", "Ficus" sp., hupikwa, kuchemshwa kwa maji, na kunyweka, au kutumika kama losheni au kuogea . Gome hutumiwa kama dawa ya kuhara na matumizi ya ukoma. Mchemsho wa gome hutumiwa kutibu kikohozi , na kutuliza kupitia kutapika. Gome kavu iliyokatwa hutumika kama kuvaa kwa jeraha la kutahiriwa. Gome ina kiasi fulani cha tanini. Mchanganyiko wa majani ni dawa ya kawaida ya kikohozi au kutumika kama dawa ya kuhara ,homa na kuvimbiwa. Mchemsho wa jani hutumiwa kutibu kisonono. Majani yenye ya Vitex kwiinata na avisenoidi ya Teminalia, hutumiwa huko Ivory Coast kwa majeraha mapya kuzuia kuvimba. Majani haya yote hutumiwa kutibu ukoma. Ikichanganywa na limao huuwa minyoo kwa watoto. Huweza kusagwa kupata juisi. Kutolewa kwa majani twangwa hutumiwa kama dawa ya jicho , hutibu watoto wenye matatizo ya tumbo.
Baraza la maaskofu
Baraza la maaskofu (kwa Kiingereza "Episcopal Conference") ni muundo wa Kanisa la Kilatini unaokutanisha maaskofu wa eneo fulani (kwa kawaida nchi huru fulani au nchi kadhaa, lakini pengine hata sehemu ya nchi kama hiyo ina maaskofu wengi sana).
Pengine ni wale tu wanaoongoza jimbo, pengine ni pamoja na waandamizi, wasaidizi au waliostaafu.
Pengine tena wanashiriki hata maaskofu wa eneo lile kutoka Makanisa Katoliki ya Mashariki.
Mabaraza ya namna hiyo zaidi ya 40 yalikuwepo kabla ya Mtaguso wa pili wa Vatikano ambao uliagiza yaanzishwe rasmi duniani kote (hati Christus Dominus, 38).
Kwa sasa yako 114, ambayo tena kwa kawaida yameunda mashirikisho ya kibara, kwa mfano "Symposium of Episcopal Conferences of Africa and Madagascar" (kifupisho: SECAM).
Pamoja na ustawi huo, teolojia haijafafanua vya kutosha mamlaka ya mabaraza hayo kuhusiana na ile inayoeleweka zaidi ya kila askofu katika jimbo lake na ya Papa wa Roma katika Kanisa Katoliki lote.
Hukumu ya Ndoa Yangu
'Hukumu ya Ndoa Yangu ni jina la filamu iliyotoka mwaka 2014 kutoka nchini Tanzania. Ndani yake anakuja Fatuma Makongoro (Bi. Mwenda), Jacob Stephen (JB) na Shamsa Ford. Filamu imeongozwa na Adam Kuambiana na kutayarishwa na Jerusalem Film Co. inayomilikiwa na JB. Chini ya usambazaji wa Steps Entertainment ya Dar es Salaam. Filamu inahusu wanandoa wanaopitia magumu ya familia upande wa kiumeni kuoneshana kuingilia maisha ya ndoa ya kaka yao. Shamsa kaonesha uvumilivu wa hali katika kutetea ndoa yake. Filamu ina sehemu ya kwanza na ya pili kama jinsi ilivyo filamu nyingi za Tanzania.
Elfu moja na themanini na tisa
Elfu moja na themanini na tisa ni namba inayoandikwa 1089 kwa tarakimu za kawaida na MLXXXIX kwa zile za Kirumi.
Ni namba asilia inayofuata 1088 na kutangulia 1090.
Vigawo vyake vya namba tasa ni: 3 x 3 x 11 x 11.
Elfu moja na tisini
Elfu moja na tisini ni namba inayoandikwa 1090 kwa tarakimu za kawaida na MXC kwa zile za Kirumi.
Ni namba asilia inayofuata 1089 na kutangulia 1091.
Vigawo vyake vya namba tasa ni: 2 x 5 x 109.
Elfu moja na tisini na moja
Elfu moja na tisini na moja ni namba inayoandikwa 1091 kwa tarakimu za kawaida na MXCI kwa zile za Kirumi.
Ni namba asilia inayofuata 1090 na kutangulia 1092.
1091 ni namba tasa.
Elfu moja na tisini na mbili
Elfu moja na tisini na mbili ni namba inayoandikwa 1092 kwa tarakimu za kawaida na MXCII kwa zile za Kirumi.
Ni namba asilia inayofuata 1091 na kutangulia 1093.
Vigawo vyake vya namba tasa ni: 2 x 2 x 3 x 7 x 13.
Elfu moja na tisini na tatu
Elfu moja na tisini na tatu ni namba inayoandikwa 1093 kwa tarakimu za kawaida na MXCIII kwa zile za Kirumi.
Ni namba asilia inayofuata 1092 na kutangulia 1094.
1093 ni namba tasa.
Halmashauri ya kichungaji
Halmashari ya kichungaji ni muundo wa Kanisa Katoliki katika ngazi ya jimbo na ya parokia.
Lengo lake ni kuwezesha waumini wote (makleri, watawa na walei), kupitia wawakilishi wao, kufanya utafiti, kujadili na hatimaye kutoa mashauri kwa askofu au paroko kuhusu masuala ya uchungaji: umisionari, katekesi, malezi, sakramenti n.k..
Mpango huo ulihimizwa mwaka 1965 na mtaguso wa pili wa Vatikano (hati "Christus Dominus", 27).
Baadaye kanuni 511 ya Mkusanyo wa Sheria za Kanisa (kwa Kanisa la Kilatini) imesema kuhusu halmashauri ya kijimbo na kanuni 536 kuhusu halmashauri ya kiparokia
Hivyo, uamuzi wa kuanzisha halmashauri kiparokia unamtegemea askofu wa jimbo, baada ya kusikiliza halmashauri ya mapadri.
Sheria za namna hiyohiyo zimo katika Mkusanyo wa Kanuni za Makanisa ya Mashariki (kwa Makanisa Katoliki ya Mashariki).
Elfu moja na tisini na nne
Elfu moja na tisini na nne ni namba inayoandikwa 1094 kwa tarakimu za kawaida na MXCIV kwa zile za Kirumi.
Ni namba asilia inayofuata 1093 na kutangulia 1095.
Vigawo vyake vya namba tasa ni: 2 x 547.
Elfu moja na tisini na tano
Elfu moja na tisini na tano ni namba inayoandikwa 1095 kwa tarakimu za kawaida na MXCV kwa zile za Kirumi.
Ni namba asilia inayofuata 1094 na kutangulia 1096.
Vigawo vyake vya namba tasa ni: 3 x 5 x 73.
Voliboli
Voliboli (kutoka Kiingereza "Volleyball"; pia "mpira wa wavu") ni mchezo wa timu mbili ambapo wachezaji sita kila upande wanarusha mpira juu ya wavu.
Kila timu inajaribu kupiga alama kwa kuimarisha mpira kwenye uwanja wa timu nyingine chini ya sheria zilizopangwa.
Imekuwa sehemu ya mpango rasmi wa Michezo ya Olimpiki ya Majira ya joto tangu mwaka wa 1964.
Sheria kamili ni kuwa mchezaji wa moja ya timu anaanza mchezo kwa kuutupa au kuutoa na kisha kuupiga kwa mkono mpira kutoka nyuma ya mstari wa uwanja juu ya wavu, na katika sehemu ya kupokea timu. Timu ya kupokea haipaswi kuruhusu mpira uangukie ndani ya uwanja wao.
Timu inaweza kugusa mpira hadi mara 3 lakini wachezaji binafsi hawawezi kugusa mpira mara mbili kwa mfululizo. Kwa kawaida, kugusa mara mbili za kwanza hutumiwa kuanzisha mashambulizi, jaribio la kuongoza mpira tena juu ya wavu kwa namna ambayo timu ya watumishi haiwezi kuizuia kuingizwa kwenye sehemu yao.
Makosa kadhaa ya kawaida ni pamoja na:
Kawaida mpira hucheza kwa mikono au silaha, lakini wachezaji wanaweza kushambulia kisheria au kushinikiza mpira na sehemu yoyote ya mwili.
Mbinu kadhaa thabiti zimebadilika katika mpira wa wavu ikiwa ni pamoja na kupiga na kuzuia kwa sababu hizi zinafanywa juu ya juu ya wavu, kuruka wima ni ujuzi wa michezo ya mchezaji uliosisitizwa katika mchezo) pamoja na kupitisha, kuweka, na nafasi maalum za mchezaji na miundo yenye kukataa na ya kujihami.
Tarehe 9 Februari 1895, huko Holyoke, Massachusetts (Marekani), William G. Morgan, mkurugenzi wa elimu ya kimwili, aliunda mchezo mpya unaoitwa Mintonette kama nafasi ya kucheza (hasa) ndani na kwa wachezaji wowote. Mchezo huo ulichukua baadhi ya sifa zake kutoka kwa tenisi na mpira wa miguu.
Mchezo mwingine wa ndani, mpira wa kikapu, ulikuwa unaambukizwa katika eneo hilo, baada ya kuanzishwa kilomita kumi na sita mbali na mji wa Springfield, Massachusetts, miaka minne tu kabla. Mintonette iliundwa kuwa michezo ya ndani, kwa wanachama wakubwa wa YMCA, wakati bado wanahitaji jitihada kidogo za mashindano.
Sheria ya kwanza, iliyoandikwa na William G Morgan, ilitafuta wavu 6 futi katika (1.98 m) juu, uwanja wa 25 futi 50 (7.6 m × 15.2), na wachezaji wowote. Mechi ilijumuisha hoteli ya tisa na watatu wakicheza kila timu, na hakuna kikomo kwa idadi ya mawasiliano ya mpira kwa kila timu kabla ya kutuma mpira kwenye uwanja wa wapinzani. Ikiwa kuna hitilafu ya kucheza, jaribio la pili liruhusiwa. Kupiga mpira ndani ya wavu ilikuwa kuchukuliwa kwa kupoteza uhakika au upande wa nje isipokuwa katika kesi ya kwanza ya kutumika.
Baada ya mwangalizi, Alfred Halstead, aliona hali ya kuvutia ya mchezo katika mechi yake ya kwanza ya maonyesho mwaka wa 1896, alicheza katika Shule ya Mafunzo ya Kimataifa ya YMCA (ambayo sasa inaitwa Springfield College, mchezo huo ulianza kujulikana kama voliboli (awali ilikuwa imeandikwa kama mbili maneno: "mpira wa nyavu"). Sheria za voliboli zilibadilishwa kidogo na Shule ya Mafunzo ya Kimataifa ya YMCA na mchezo umeenea kote nchini kwa YMCA mbalimbali.
Elfu moja na tisini na sita
Elfu moja na tisini na sita ni namba inayoandikwa 1096 kwa tarakimu za kawaida na MXCVI kwa zile za Kirumi.
Ni namba asilia inayofuata 1095 na kutangulia 1097.
Vigawo vyake vya namba tasa ni: 2 x 2 x 2 x 37.
Halmashauri ya mapadri
Halmashauri ya mapadri (kwa Kiingereza: "Presbyteral Council" au "Council of Priests") ni muundo muhimu wa majimbo yote ya Kanisa Katoliki.
Lengo lake ni kuhakikisha kwamba mapadri, kupitia wawakilishi wao, wanashiriki mamlaka ya askofu katika kuongoza jimbo lake.
Kwa Kanisa la Kilatini, kanuni 495 ya Mkusanyo wa Sheria za Kanisa imeagiza halmashauri ya namna hiyo iwepo katika majimbo yote ili kukabili masuala ya kichungaji.
Kanuni 497 inadai kama nusu wawe wamechaguliwa na mapadri wote, na 
waliobaki washike nafasi kutokana na vyeo walivyonavyo au kwa kuteuliwa na askofu mwenyewe.
Ni yeye atakayeamua lini akutanishe washauri wake hao, atakayeendesha kikao na kupanga masuala ya kujadiliwa .
Jimbo likibaki bila askofu, halmashauri inakoma na majukumu yake yanatimizwa na Jopo la washauri.
Sheria za namna hiyohiyo zimo katika kanuni 264 n.k. za Mkusanyo wa Kanuni za Makanisa ya Mashariki (kwa Makanisa Katoliki ya Mashariki).
Njiwa (kundinyota)
Njiwa (kwa Kilatini na Kiingereza ) . ni jina la kundinyota kwenye nusutufe ya kusini ya dunia yetu. 
Iko jirani na kundinyota ya Mbwa Mkubwa na Mkuku (lat. ).
Njiwa inapatikana kati ya kundinyota zilizobuniwa tangu mabaharia Wazungu walipozunguka Dunia yote katika karne ya 16 na kuona mara ya kwanza nyota ya kusini na wachoraji wa ramani kukamilisha atlasi za nyota. Mnamo mwaka 1612 Mholanzi Petrus Plancius alitenga nyota hizi kutoka kundinyota ya Mbwa Mkubwa na kuzitaja "Njiwa" kwa kumbukumbu ya njiwa iliyetumwa na Nuhu katika masimulizi ya Biblia na kuzichora hivyo katika globu ya nyota yake. Kifupi chake rasmi kufuatana na Ukia ni Col.
Nyota angavu zaidi ni Phact au Alpha Columbae yenye mwangaza unaoonekana wa mag 2.7. Hii ni nyota yenye rangi ya buluu-nyeupe iliyo na umbali wa miaka ya nuru 268 kutoka kwetu duniani.
Mng'ong'o
Mng'ong'o )pia mng'ongo, mungango au mmorula; jina la kisayansi: "Sclerocarya birrea") ni mti mkubwa wa savana. Matunda yake huitwa mang'ong'o au morula.
Mti huu haukuzwi kwa kawaida wala haukatwi ila huachwa porini kwa ajili ya matunda yake. Nyama ya matunda huliwa na kokwa mbichi zake pia. Matunda yanaweza kuchachuliwa ili kutengeneza pombe na hiyo inaweza kukenekwa ili kupata pombe kali (k.m. Amarula).
Juisi iliyochemshwa hutumika ili kukoleza uji uwe mtamu. Kokwa hupondwa ili kutengeneza keki na biskuti au kuweka supu rojorojo. Kokwa zinatoa mafuta pia yanayotumika kwa kupika na kupakia ngozi.